section_heading: Životopis
paragraph_text: Becker je bio sin Charlesa Beckera, zloglasnog korumpiranog njujorškog policajca, optuženog za ubojstvo, te smaknutog na električnoj stolici 1915. godine. Kao znanstvenik, bavio se raznim temama, a najpoznatiji je po svojoj knjizi Čovjek u uzajamnosti (Man in Reciprocity), te razmatranjima na području sociologije religije, gdje počinje upotrebljavati termin kult umjesto, do tada uobičajenog, Troeltschovog izraza mistika. Nedugo prije smrti bio je izabran za predsjednika Američkog sociološkog udruženja.